CELEX: C2006/281/71
Language: sk
Date: 2006-11-18 00:00:00
Title: Vec T-260/06: Žaloba podaná 15. septembra 2006 – Arktouros/Komisia

18.11.2006   
            
            
               SK
            
            
               Úradný vestník Európskej únie
            
            
               C 281/40
            
         Žaloba podaná 15. septembra 2006 – Arktouros/Komisia
   (Vec T-260/06)
   (2006/C 281/71)
   Jazyk konania: gréčtina
   Účastníci konania
   
      Žalobca: Etairia Prostasias kai Diacheirisis Fysikou Perivallontos kai Agrias Zoïs Arktouros Arktouros (Solún, Grécko) (v zastúpení: N. Koroiannakis a N. Keramidas, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie Komisie K(2006)3181, konečné znenie, zo 7. júla 2006, oznámené žalobcovi 10. júla 2006, týkajúce sa ukončenia programu Ochranárske činnosti v národnom parku Severný Pindos – Grécko – LIFE03 NAT/GR/000089 a vrátenia pomoci vo výške 264 684 eur, zvýšenej o úroky z omeškania vo výške 4 659,53 eur,
            
         
               —
            
            
               odpočítať sumu 55 658,28 eur od sumy, ktorá sa má vrátiť, z dôvodu zvoliteľných nákladov uskutočnených v rámci programu,
            
         
               —
            
            
               zaviazať Komisiu Európskych spoločenstiev na náhradu trov konania.
            
         Žalobné dôvody a hlavné tvrdenia
   Žalobca hlavne tvrdí, že po prvé porušenie ustanovenia základných ustanovení LIFE Komisiou predstavuje porušenie právnej normy v zmysle článku 230 ES, čo spôsobuje neplatnosť uvedeného rozhodnutia Komisie K(2006)3181, konečné znenie.
   Po druhé sa žalobca domnieva, že Komisia sa dopustila podstatne nesprávneho posúdenia v súvislosti so schopnosťou žalobcu ukončiť program napriek odchodu dvoch jeho členov, čo odôvodňuje zrušenie rozhodnutia Komisie o ukončení zmluvy a vrátení poskytnutej pomoci.
   Subsidiárne žalobca požaduje aby bola suma 55 658,25 eur odpočítaná zo sumy, ktorá sa má vrátiť, z dôvodu zvoliteľných nákladov uskutočnených v rámci programu.